Cel mai spectaculos sezon din istoria Formula 1, transmis în direct de staţiile Antena a debutat ieri cu etapa Calificărilor pentru Marele Premiu al Bahrainului, live pe Antena 1 şi AntenaPLAY. Românii au urmărit în număr foarte mare sesiunea de calificări din Bahrain, aceasta fiind cea mai vizionată etapă a competiţiei Formula 1 în ultimii 10 ani în România.
Calificările pentru Marele Premiu al Bahrainului, comentate în direct de Mihai Morar şi Cătălin Ghigea ieri la Antena 1 au înregistrat o cotă de piaţă de 13.8% şi 2.8 puncte de rating, faţă de aceeaşi etapă a sezonului trecut, care a obţinut 2.5% cotă de piaţă şi 0.5 puncte de rating.
Săptămâna viitoare, Antena 3 CNN va transmite calificările Marelui Premiu al Arabiei Saudite, vineri, 8 martie, de la ora 19.00 şi apoi cursa, sâmbătă, 9 martie, de la ora 19.00. Antrenamentele de pe 7 şi 8 martie şi toate fazele competiţiei pot fi urmărite integral pe platforma AntenaPLAY.
Toate etapele competiţiei Formula 1, Formula 2 şi Formula 3 pot fi urmărite integral pe platforma AntenaPLAY.
Dan Pavel şi Iuliana Pepene prezintă din studioul Antena calificările Formula 1 şi cele 24 de curse ale sezonului, comentând, alături de specialişti, cele mai importante momente de pe circuit şi din culise.
2024 reprezintă cel mai mare efort financiar şi de organizare din istoria Formulei 1, cu 24 de curse, 72 de sesiuni de antrenamente live şi 24 de calificări contracronometru.
Antena este casa Formulei 1 în România pentru următorii 3 ani.
Sursa:Kantar Media |
||
Copyright:ARMADATA S.R.L. |
||
Date prelucrate de catre departamentul Research Antena Group |
||
Analiza este facuta pe target-ul 21-54 Urban |
||
Perioada 1 martie 2024 |